## Uredba o unutarnjem ustrojstvu Ministarstva znanosti i tehnologije

### NN 70/2001 (3.8.2001.), Uredba o unutarnjem ustrojstvu Ministarstva znanosti i tehnologije

# VLADA REPUBLIKE HRVATSKE

1199

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Ministarstva znanosti i tehnologije

I. TEMELJNE ODREDBE

Članak 1.

Ovom Uredbom određuje se unutarnje
ustrojstvo Ministarstva znanosti i tehnologije (u daljnjem tekstu:
Ministarstvo), nazivi upravnih organizacija u sastavu Ministarstva i drugih
unutarnjih ustrojstvenih jedinica, njihov djelokrug, način upravljanja ovim
jedinicama, te okvirni broj državnih službenika i namještenika za obavljanje
poslova.

II.
UNUTARNJE USTROJSTVO

Članak 2.

Za obavljanje poslova iz djelokruga
Ministarstva ustrojavaju se sljedeće upravne organizacije i samostalni odjeli u
sastavu Ministarstva i druge unutarnje ustrojstvene jedinice:

1. Kabinet ministra

2. Tajništvo

3. Uprava za znanost

4. Uprava za informatiku

5. Uprava za međunarodnu znanstvenu i
tehničku suradnju

6. Uprava za visoku naobrazbu

7. Odjel za tehnologijski razvitak i
sustave

8. Odjel za pravne, upravne i inspekcijske
poslove.

III.
DJELOKRUG UNUTARNJIH USTROJSTVENIH JEDINICA I NAČIN UPRAVLJANJA

 KABINET MINISTRA

Članak 3.

Kabinet ministra je posebna ustrojstvena
jedinica koja za ministra i njegova zamjenika obavlja: protokolarne, stručne i
administrativne poslove u vezi s realizacijom programa aktivnosti ministra i
njegovog zamjenika, poslove u vezi s osiguranjem pravodobne dostave materijala
za Vladu Republike Hrvatske i Hrvatski sabor; poslove odnosa sa sredstvima
javnog priopćavanja; koordiniranje poslova međunarodne suradnje; stručne i
administrativne poslove u vezi s evidencijom i pohranom povjerljive pošte;
organiziranje i provođenje znanstvenoistraživačkog rada za potrebe obrane
Republike Hrvatske, te druge stručne i administrativne poslove koje odredi
ministar.

U Kabinetu ministra koordiniraju se sve
potrebne aktivnosti za uvođenje sustava upravljanja kvalitetom i osiguranja
kvalitete prema međunarodnoj normi ISO 9001:2000.

TAJNIŠTVO

Članak 4.

Tajništvo Ministarstva je posebna
ustrojstvena jedinica koja obavlja upravne, kadrovske, organizacijske,
financijsko-planske i računovodstvene, administrativne, stručne, opće, pomoćne
i tehničke poslove za potrebe Ministarstva u vezi s: neposrednim usklađivanjem
rada upravnih organizacija u sastavu Ministarstva i drugih unutarnjih
ustrojstvenih jedinica; izradom prijedloga plana rada Ministarstva, temeljem
nacrta planova rada odjela, upravnih organizacija u sastavu Ministarstva i
drugih unutarnjih ustrojstvenih jedinica; ostvarivanjem plana rada
Ministarstva; izdavanjem uputa za rad na ostvarivanju plana rada Ministarstva;
brigom o stručnom usavršavanju i osposobljavanju državnih službenika i namještenika
i o stanju kadrova u Ministarstvu; neposrednim upravljanjem radom drugih
unutarnjih ustrojstvenih jedinica koje nisu u sastavu upravnih organizacija u
sastavu Ministarstva; brigom o urednom i pravilnom korištenju imovine i
sredstava za rad; nadzorom rada službenika i namještenika Ministarstva, te
obavlja i druge poslove iz svoga djelokruga i poslove koje odredi ministar.

Za obavljanje poslova u Tajništvu
Ministarstva ustrojavaju se:

1. Odjeljak za opće i kadrovske poslove,

2. Odjeljak za administrativne i tehničke
poslove,

3. Odjeljak za plaće i financijsko-planske
poslove,

4. Odjeljak za
knjigovodstveno-računovodstvene poslove.

Članak 5.

Odjeljak za opće i kadrovske poslove
obavlja upravne, kadrovske i stručne poslove u vezi s kadrovima Ministarstva i
izborom pristupnika za zapošljavanje, te poslove koji se odnose na pripremu
rješenja o rasporedu na radno mjesto za državne službenike i namještenike u
ministarstvu, stručno usavršavanje službenika i namještenika, vođenje osobnih
očevidnika i vođenje dosjea državnih službenika i namještenika te ostalih
evidencija iz radnih odnosa, prijave i odjave na zdravstveno i mirovinsko
osiguranje, te obavljanje svih poslova u vezi prijama državnih službenika i
namještenika u državnu službu i prestanka ove službe, prijama i dostave pošte,
raspoređivanja akata, poslove prijepisa, poslove arhiviranja i čuvanja arhivske
građe, kao i druge poslove iz svoga djelokruga i poslove koje odredi tajnik
Ministarstva i ministar.

Članak 6.

Odjeljak za administrativne i tehničke
poslove obavlja administrativne, tehničke i pomoćne poslove Ministarstva koji
se odnose na pisarnicu, prijepis i umnožavanje materijala, poslove prijema i
otpreme pošte, dostave, fotokopiranja, arhiviranje i čuvanje arhivske građe
koja nastaje radom u Ministarstvu, poslove službenog prijevoza, telefonista,
održavanja zgrade i tehničkih pomagala, čišćenja i druge poslove iz svoga
djelokruga i poslove koje odredi tajnik Ministarstva i ministar.

Članak 7.

Odjeljak za plaće i financijsko-planske
poslove obavlja financijsko-planske poslove, materijalno i investicijsko
poslovanje u ustanovama znanosti, visoke naobrazbe i Ministarstvu; upravne i
stručne poslove vezane za izradu i izvršavanje državnog proračuna za sve
korisnike u ustanovama znanosti, visoke naobrazbe i Ministarstvu, izradu nacrta
financijskih planova i programa svih namjena i njihovo praćenje, organiziranje
i provođenje kontrole i nadzora nad zakonitim i namjenskim trošenjem sredstava
svih korisnika državnog proračuna iz oblasti znanosti i visoke naobrazbe,
praćenje plaća službenika i namještenika u ustanovama znanosti, visoke
naobrazbe i u Ministarstvu, te obavlja i druge poslove iz svoga djelokruga i
poslove koje odredi ministar; obračun plaća i ostalih primanja dužnosnika,
državnih službenika i namještenika, obavljanje gotovinskih i bezgotovinskih
plaćanja svih obveza, te obavlja i druge poslove iz svoga djelokruga i poslove
koje odredi tajnik Ministarstva i ministar.

Članak 8.

Odjeljak za
knjigovodstveno-računovodstvene poslove obavlja upravne i stručne poslove
vezane za: izradu obračuna, analitičkih kontnih planova, kontiranje, knjiženje
i kontroliranje knjigovodstvene dokumentacije, vođenje svih potrebnih
knjigovodstvenih evidencija i statistika iz financijskog i materijalnog
poslovanja, sudjelovanje u provođenju nadzora kod svih korisnika iz djelokruga
knjigovodstvenog poslovanja, te obavlja i druge poslove iz svoga djelokruga i
poslove koje odredi tajnik Ministarstva i ministar.

UPRAVA ZA ZNANOST

Članak
9.

Uprava
za znanost obavlja upravne i stručne poslove vezane za: izradu planova
znanstvenoistraživačke djelatnosti; izvršavanje zakona i drugih propisa u vezi
s financiranjem znanstvenoistraživačke djelatnosti iz sredstava državnog
proračuna Republike Hrvatske; stručne poslove za Nacionalno znanstveno vijeće;
provedbu postupka natječaja za financiranje projekata; utvrđivanje programskih
i financijskih kriterija za ocjenjivanje znanstvenoistraživačkih projekata i
njihovih rezultata; utvrđivanje kriterija za odabir, program usavršavanja i
financiranje znanstvenih novaka; utvrđivanje kriterija za financiranje
znanstvenoistraživačke infrastrukture; evidentiranje ostvarenja znanstvenih
istraživanja; poduzimanje mjera za ostvarenje rezultata znanstvenih
istraživanja u skladu s potrebama društvenog i gospodarskog razvoja; stručne i
administrativne poslove za rad Odbora za dodjelu hrvatskih državnih nagrada za
znanost, te obavlja i druge poslove iz svoga djelokruga i poslove koje odredi
pomoćnik ministra i ministar.

U
Upravi za znanost ustrojavaju se sljedeći odjeli:

1.
Odjel za kadrove, izdavačku djelatnost i znanstvenu opremu,

2. Odjel za znanstvenoistraživačke
projekte i programe.

Članak 10.

Odjel za kadrove, izdavačku djelatnost i
znanstvenu opremu obavlja stručne i administrativne poslove u vezi s:
izvršavanjem i praćenjem državnog proračuna, obračunom materijalnih troškova i
praćenje namjenskog i zakonitog trošenja sredstava; obračunom plaća službenika
i namještenika u javnim institutima i plaća znanstvenih novaka; hladnim pogonom
i drugim materijalnim pravima znanstvenih ustanova, odobravanjem, financiranjem
i praćenjem usavršavanja znanstvenih novaka; izrađivanjem analize o
opremljenosti znanstvenih ustanova i potrebnoj opremi za realizaciju projekata
i programa, izradom rješenja i ugovora o odobrenoj znanstvenoj opremi
znanstvenim ustanovama; realizacijom natje­čaja za odobravanje pomoći pri
izdavanju znanstveno-stručnih časopisa, znanstvenih knjiga, sveučilišnih
udžbenika, kao i nabavke strane znanstveno-stručne literature i financiranjem
izdavačke djelatnosti, znanstvenih skupova, kongresa, i znanstveno-stručnih
udruga; izvješćima o financiranju izdavačke djelatnosti, znanstvenih skupova i
znanstveno-stručnih udruga, te obavlja i druge poslove iz svoga djelokruga i
poslove koje odredi pomoćnik ministra i ministar.

Članak 11.

Odjel za znanstvenoistraživačke projekte i
programe obavlja upravne i stručne poslove u vezi s: izradom i praćenjem
nacionalnog znanstvenoistraživačkog programa; djelokrugom rada Nacionalnog
znanstvenog vijeća i Znanstvenog vijeća Ministarstva; prijemom prijedloga
projekata, programa i tema; upućivanjem programa i projekata na recenzije;
pripremom ugovora za projekte, programe i teme; praćenjem rezultata rada na
programima i projektima; financijskim praćenjem programa i projekata, ocjenom završnih
izvješća programa i projekata, stručnim i administrativnim poslovima Odbora za
dodjelu državnih nagrada za znanost kojeg imenuje Hrvatski Sabor; pripremom
materijala za sjednice povjerenstava, te obavlja i druge poslove iz svoga
djelokruga i poslove koje odredi pomoćnik ministra i ministar.

UPRAVA ZA INFORMATIKU

Članak 12.

Uprava za informatiku obavlja upravne i
stručne poslove vezane za: planiranje, organiziranje i provođenje
informatizacije samog Ministarstva znanosti i tehnologije; planiranje, usklađivanje
i usmjeravanje informatičkog razvoja u znanosti i visokoj naobrazbi; poticanje
i usmjeravanje razvitka informatičke djelatnosti u Republici Hrvatskoj;
praćenje i promociju naprednih informa­tičkih rješenja u zemlji i inozemstvu,
te obavlja i druge poslove iz svoga djelokruga i poslove koje odredi pomoćnik
ministra i ministar.

Za obavljanje poslova u Upravi za
informatiku ustrojavaju se sljedeći odjeli:

1. Odjel za informacijski sustav
Ministarstva,

2. Odjel za velike informacijske sustave.

Članak 13.

Odjel za informacijski sustav Ministarstva
obavlja poslove vezane za: planiranje, organiziranje i provođenje
informatizacije samog Ministarstva; razvoj i održavanje lokalne računalne i
komunikacijske mreže, te internih baza podataka, što uključuje: administriranje
računala u Ministarstvu, održavanje lokalne raču­nalne mreže i veze na
Internet, te sistemsko održavanje informacijskih servisa Ministarstva i razvoj
i održavanje središnjih baza podataka u Ministarstvu, te definiranje i
održavanje korisničkih aplikacija za pojedine upravne organizacije i
zaposlenike Ministarstva, brigu o dokumentaciji dostupnih programskih paketa;
uređivanje javnih i internih informacijskih servisa, kao što su javni i interni
WWW informacijski servis, te javne liste za elektronsku poštu; brigu za
promociju Ministarstva u elektronskim i drugim medijima, te obavlja i druge
poslove iz svoga djelokruga i poslove koje odredi pomoćnik ministra i ministar.

Članak
14.

Odjel
za velike informacijske sustave obavlja poslove planiranja, usklađivanja i
provođenja informatizacije sustava znanosti i visoke naobrazbe; potiče i
usmjerava informatičke djelatnosti u Republici Hrvatskoj; organizira praćenje i
promociju naprednih informatičkih rješenja u zemlji i inozemstvu; bavi se
velikim projektima kojima se informatizira sustav znanosti i visoke naobrazbe u
cjelini, odnosno manjim projektima primjene informatike u pojedinim ustanovama
znanosti i visoke naobrazbe; daje podršku u izgradnji akademske i istraživačke
računalne mreže CARNet i lokalnih mreža unutar ustanova znanosti i visoke
naobrazbe; koordinira nabavku računalne opreme za ove ustanove, nabavku
zajedničkih licenci za komercijalne programske pakete; bavi se velikim
informatičkim projektima od nacionalnog značaja gdje sudjeluju i druga tijela
državne uprave, manjim pilot-projektima koji pronalaze nove primjene
informatičkih tehnologija u znanosti, visokoj naobrazbi, gospodarstvu i drugim
područjima, organizira praćenje i promociju naprednih informatičkih rješenja u
zemlji i inozemstvu, te obavlja i druge poslove iz svoga djelokruga i poslove
koje odredi pomoćnik ministra i ministar.

UPRAVA ZA MEĐUNARODNU ZNANSTVENU
I TEHNIČKU SURADNJU

Članak 15.

Uprava za međunarodnu znanstvenu i
tehničku suradnju obavlja upravne i stručne poslove vezane uz: praćenje
razvitka međunarodne, znanstvene, tehničke, tehnološke i visokoobrazovne
suradnje, te promotivnih aktivnosti vezanih uz međunarodnu suradnju;
realizaciju programa znanstvene, tehničke, tehnološke i visokoobrazovne
suradnje, suradnje s inozemstvom; uobličavanja radnih programa znanstvene,
tehničke, tehnološke i visokoobrazovne suradnje s inozemstvom; osnivanje radnih
skupina i povjerenstava radi pripreme odgovarajućih međunarodnih i međudržavnih
kontakata predstavnika Republike Hrvatske u dijelu koji se odnosi na
znanstvenu, tehničku, tehnološku i visokoobrazovnu suradnju s inozemstvom;
davanje mišljenja, informacija i prijedloga u vezi s radom mješovitih
povjerenstava i drugih tijela u navedenim područjima suradnje; obavljanje
poslova vezanih uz znanstveno i stručno usavršavanje, studijske boravke i
školovanje stranih građana u Republici Hrvatskoj i naših građana u inozemstvu;
uključivanje znanstvenika hrvatskog podrijetla u zajednička istraživanja i
druge oblike suradnje; organiziranje rada naših i stranih stručnjaka u zemlji i
inozemstvu; vođenje očevidnika znanstvene i tehničke suradnje s inozemstvom;
praćenje izvršenja bilateralnih i multilateralnih programa; stručne i
administrativne poslove u vezi sa specijalizacijom i praktičnim obučavanjem
naših i stranih stručnjaka na temelju međunarodnih, međudržavnih, poslovnih i
drugih sporazuma, te obavlja i druge poslove iz svoga djelokruga i poslove koje
odredi pomoćnik ministra i ministar.

Uprava za međunarodnu znanstvenu i
tehničku suradnju koordinira sve aktivnosti vezane uz proces približavanja i
pridruživanja EU, a one uključuju poslove koji se odnose na prilagodbu propisa
propisima EU, poslove vezane uz izobrazbu djelatnika ministarstva za potrebe
približavanja i pridruživanja EU, poslove vezane uz izradu stručnih i
analitičkih materijala za prijavu projekata i programa u sklopu EU projekata i
programa, te ostale poslove iz ove domene.

U
Upravi za međunarodnu znanstvenu i tehničku suradnju ustrojavaju se sljedeći
odjeli:

1.
Odjel za multilateralnu i tehničku suradnju,

2.
Odjel za bilateralnu suradnju i stipendije.

Članak
16.

Odjel
za multilateralnu i tehničku suradnju obavlja upravne i stručne poslove vezane
uz: izradu stručnih i analitičkih materijala za planove i programe međunarodne
znanstvene suradnje sa državama i međunarodnim organizacijama (Europska unija,
Ujedinjeni narodi i sl.) ili njihovim agencijama; provedbu programa znanstvene,
tehničke, tehnološke i visokoobrazovne suradnje s Europskom unijom (TEMPUS,
EUREKA, COST) te organizacijama UN-a (UNESCO, UNDP), vladinim, nevladinim i
regionalnim organizacijama i udrugama (Srednjoeuropska inicijativa,
Alpe-Jadran); sudjelovanje u pripremi međunarodnih ili međudržavnih kontakata
Republike Hrvatske koji se odnose na znanstvenu, tehničku, tehnološku i
visokoobrazovnu suradnju; praćenje propisa iz ove oblasti i predlaganje
promjena u propisima; vođenje očevidnika, te obavlja i druge poslove iz svoga
djelokruga i poslove koje odredi pomoćnik ministra i ministar.

Članak 17.

Odjel za bilateralnu suradnju i stipendije
obavlja upravne i stručne poslove vezane za: znanstvenu, tehničku, tehnološku i
visokoobrazovnu suradnju Republike Hrvatske sa drugim državama ili njihovim
nadležnim tijelima; uključivanje znanstvenika hrvatskog podrijetla u zajednička
istraživanja i druge oblike suradnje; organiziranje znanstvenog ili stručnog
usavršavanja, studijskih boravaka i školovanja hrvatskih građana u drugoj
državi, te građana odnosne države u Republici Hrvatskoj; pripremu, potpisivanje
i praćenje izvršavanja bilateralnih ugovora i programa znanstvene, tehničke,
tehnološke i visoko obrazovne suradnje sa drugim državama; akademsku razmjenu
studenata i profesora iz srednje i istočne Europe (CEEPUS), te studenata i
profesora iz Hrvatske i SAD-a (Fulbright, Humphrey); osnivanje, rad i opremu
lektorata hrvatskog jezika i književnosti na stranim visokoškolskim ustanovama,
te izbor, imenovanje, upućivanje, praćenje rada i usavršavanje lektora
hrvatskog jezika i prihvat lektora stranih jezika u RH; praćenje propisa iz ove
oblasti i predlaganje promjena u propisima; vođenje očevidnika, te obavlja i
druge poslove iz svoga djelokruga i poslove koje odredi pomoćnik ministra i
ministar.

UPRAVA ZA VISOKU NAOBRAZBU

Članak 18.

Uprava za visoku naobrazbu obavlja upravne
i stručne poslove vezane za: provođenje zakona i drugih propisa iz područja
visoke naobrazbe; vrednovanje kakvoće i učinkovitosti nastavnog, znanstvenog i
stručnog rada visokih učilišta; izradu podloga za donošenje odluka o razvoju
visoke naobrazbe; izradu izvješća o uvjetima za početak rada visokih učilišta;
izradu kriterija za upis na studij osoba koje studiraju uz potporu
Ministarstva; izradu kriterija i praćenje troškova za plaće zaposlenih na
visokim učilištima i troškova poslovanja visokih učilišta, popunu radnih mjesta
u javnim visokim učilištima; izradu kriterija i praćenje potpore sredstava za
životni i radni standard studenata; osigurava rad Nacionalnog vijeća za visoku
naobrazbu, te obavlja i druge poslove iz svoga djelokruga i poslove koje odredi
pomoćnik ministra i ministar.

U Upravi za visoku naobrazbu ustrojavaju
se sljedeći odjeli:

1. Odjel za razvoj visoke naobrazbe,

2. Odjel za kadrove i ustanove visoke
naobrazbe i studentska pitanja.

Članak 19.

Odjel za razvoj visoke naobrazbe izrađuje
pokazatelje za procjenu upisnih potreba; izrađuje upute za upis studenata i
koordinira upise studenata; prati razredbene postupke na visokim učilištima;
analizira i prati provedbu upisa, strukturu pristupnika, uspjeh i efikasnost
studiranja studenata; vodi upisnike studentskih zborova i studentskih udruga,
obavlja poslove suradnje sve­učilišne i međunarodne suradnje; obavlja upravne i
stručne poslove koji se odnose na sva pitanja iz razvoja visoke naobrazbe;
pripreme stručnih skupova; analize znanstveno-nastavnih i nastavnih zvanja;
dokumenata za izradu nacrta zakona i provedbenih propisa iz oblasti visoke
naobrazbe; poslove vezane uz rad Nacionalnog vijeća za visoku naobrazbu i
njegova stručna povjerenstva, te obavlja i druge poslove iz svog djelokruga i
poslove koje odredi pomoćnik ministra i ministar.

Članak
20.

Odjel
za kadrove i ustanove visoke naobrazbe i studentska pitanja obavlja upravne i
stručne poslove u vezi s: obračunom plaća službenika i namještenika u
ustanovama visoke naobrazbe, poslove vezane uz popunu radnih mjesta na visokim
učilištima, upravne i stručne poslove obračuna troškova poslovanja visokih
učilišta, praćenje i obračun potpore za troškove smještaja, prehrane, životnog
i kulturnog života studenata; praćenje namjenskog i zakonitog trošenja
sredstava sukladno odredbama zakona, te obavlja i druge poslove iz svoga
djelokruga i poslove koje odredi pomoćnik ministra i ministar.

ODJEL ZA TEHNOLOGIJSKI RAZVITAK I SUSTAVE

Članak 21.

Odjel
za tehnologijski razvitak i sustave obavlja upravne i stručne poslove vezane
za: predlaganje i izvršavanje zakona i drugih propisa vezanih za tehnologijski
razvitak i unapređivanje nacionalnog inovacijskog sustava uključujući
financiranje tehnologijskih djelatnosti iz državnog proračuna; praćenje,
ocjenjivanje i analiziranje stanja tehnologijske razvijenosti u Republici
Hrvatskoj u svjetskim okvirima; predlaganje i praćenje mjera za razvitak i
efikasan rad inovativnih potencijala tehnologijskog stvaralaštva, a naročito
razvojnog i inventivnog rada u Republici Hrvatskoj; predlaganje i praćenje
mjera za poticanje primjene rezultata znanstvenih istraživanja u tehnologijskom
razvoju, te na znanju utemeljenih poduzeća; predlaganje i praćenje mjera za
usklađeni razvitak svih elemenata inovacijskog lanca i tehnologijske
infrastrukture (obrazovanje, informacijski sistem, zakonska regulativa),
ustrojavanje i razvitak tehnologijske infrastrukture (tehnologijski centri,
istraživačko-razvojni centri, tehnologijski i znanstveni parkovi i sl.).

Predlaže
i prati mjere za poticanje suradnje znanosti i gospodarstva s naglaskom na
primjenu rezultata istraživanja i inventivnog rada u tehnologijskom razvitku,
te razvoj na znanju utemeljenih poduzeća, uključujući akademsko poduzetništvo;
brine o razvoju tehnologijske infrastrukture koja uključuje institucije koje
ubrzavaju primjenu i uvođenje novih proizvoda i procesa temeljnih na znanju i
inovacijama u gospodarstvo, kao što su: tehnologijski centri, centri za
tehnologijski transfer, tehnologijski znanstveni parkovi, specijalizirane
financijske institucije i sl.; razvija i unapređuje sustav prijenosa novih
tehnologijskih dostignuća i znanja iz inozemstva u Republiku Hrvatsku i
obrnuto; organizira i obavlja poslove međunarodne znanstveno-tehnologijske
suradnje; obavlja upravne i stručne poslove planiranja i usklađivanja
tehnologijskih razvojno-istraživačkih projekata i programa uključujući projekte
potpore tehnologijskom razvitku, te obavlja i druge poslove iz svog djelokruga
i poslove koje odredi pomoćnik ministra i ministar.

ODJEL ZA PRAVNE, UPRAVNE I INSPEKCIJSKE
POSLOVE

Članak 22.

Odjel za pravne, upravne i inspekcijske
poslove obavlja pravne i upravne poslove iz nadležnosti i djelokruga
Ministarstva; analitički prati primjenu i izvršavanje zakona i drugih propisa
iz nadležnosti Ministarstva; priprema nacrte propisa koje donosi ministar;
izradu naputaka, stručnih mišljenja i objašnjenja u vezi s primjenom i
provedbom zakona; priprema odgovore na zastup­nička pitanja, izrađuje nacrte
međunarodnih i međudržavnih ugovora, pruža pravnu pomoć pojedinim upravnim
organizacijama u sastavu Ministarstva i Tajništvu i ustanovama znanosti i
visoke naobrazbe pri izradi pravnih akata i pravnih stajališta, izrađuje
odgovore na upite i pritužbe građana u vezi primjene propisa iz djelokruga
Ministarstva, obavlja poslove upravnog nadzora iz djelokruga
znanstvenoistraživačke djelatnosti i visoke naobrazbe i drugih pravnih osoba;
rješava u drugostupanjskom upravnom postupku iz nadležnosti Ministarstva,
izrađuje i donosi rješenja u prvostupanjskom upravnom postupku, vodi poslove
stegovnog postupka pred Službeničkim sudom, odgovara na tužbe u upravnim
sporovima, vodi propisane očevidnike prema pojedinačnim upravnim aktima, vodi
upisnik znanstvenoistraživačkih i drugih pravnih osoba i znanstvenih udruga,
popisa znanstvenika, znanstvenih novaka i istraživača te provodi postupak upisa
i brisanja.

Odjel
obavlja i poslove unutarnjeg nadzora, koji se odnose na kontrolu namjenskog i
zakonitog trošenja proračunskih sredstava koja se koriste u ostvarivanju
funkcioniranja Ministarstva, te primjenu svih zakona i propisa vezanih za
korištenje sredstava proračuna.

Priprema
izvješća Vladi Republike Hrvatske i Hrvatskom saboru, daje stručna mišljenja,
tumačenje i upute u vezi s primjenom propisa koji se nadziru, daje smjernice za
rad i provođenje propisa, obavlja poslove upravnog nadzora nad zakonitošću rada
javnih visokih učilišta u provedbi postupaka priznavanja potpune
istovrijednosti odnosno istovrijednosti stranih diploma i prvostupanjskih
rješenja donesenih u ovom postupku, rješava o žalbama; čuva dokumentaciju i
vodi popis o provedenim postupcima priznavanja potpune istovrijednosti odnosno
istovrijednosti stranih diploma, odnosno o dijelovima visoke naobrazbe i
ispitima, vodi evidencije međudržavnih ugovora koji reguliraju ovu oblast i prati
stanje u ovoj oblasti, pruža pravnu pomoć pri izradi složenijih pravnih akata i
pravnih stajališta iz djelokruga pojedinih upravnih organizacija u sastavu
Ministarstva i Tajništva; priprema nacrte prijedloga zakona i drugih propisa iz
područja visoke naobrazbe, znanosti, studentskog udruživanja i standarda,
izrađuje pravilnike, naredbe i naputke koje temeljem zakonskih ovlaštenja radi
provedbe zakona donosi ministar, daje stručna mišljenja i objašnjenja u vezi s
primjenom i provedbom zakona i provedbenih propisa i međudržavnih ugovora,
priprema odgovore na zastupnička pitanja, brine se o pravodobnom pribavljanju
materijala od upravnih organizacija u sastavu Ministarstva i drugih
ustrojstvenih jedinica Ministarstva i upućuje dokumentaciju i materijale Vladi Republike
Hrvatske, Hrvatskome saboru i drugim tijelima državne vlasti, nadzire provedbu
zakona i drugih propisa, te zakonitost rada i općih akata ustanova znanosti,
visoke naobrazbe i drugih pravnih osoba, rješava u upravnim stvarima, poduzima
zakonom propisane mjere ako u provedbi upravnog nadzora ocijeni postojanje
određene nezakonitosti i nepravilnosti.

Odjel obavlja poslove inspekcijskog
nadzora nad zakonitošću rada ustanova znanstvenoistraživačke djelatnosti,
visoke naobrazbe i drugih pravnih osoba prema posebnim zakonima, sudjeluje u
izradi propisa iz inspekcijskog nadzora, izrađuje prvostupanjska rješenja
donesena u inspekcijskom postupku, obavlja upravne i stručne poslove u vezi s
izvršenjem inspekcijskih rješenja, obavlja neposredni inspekcijski nadzor
izravnim uvidom u opće i pojedi­načne akte, uvjete i način rada ustanova visoke
naobrazbe, znanstvenoistraživačke djelatnosti i znanstvenih udruga, ustanova
studentskog standarda i studentskog zbora i u drugim slučajevima određenim
posebnim propisima, te obavlja i druge poslove iz svoga djelokruga i poslove
koje odredi pomoćnik ministra i ministar.

IV. UPRAVLJANJE MINISTARSTVOM

Članak
23.

Ministar
predstavlja Ministarstvo i upravlja njegovim radom.

Zamjenik
ministra obavlja poslove koje mu povjeri ministar, te zamjenjuje ministra u
slučaju njegovog izbivanja ili sprije­čenosti.

Radom
Tajništva upravlja tajnik Ministarstva.

Radom
Kabineta ministra upravlja tajnik Kabineta.

Radom
upravnih organizacija u sastavu Ministarstva upravljaju pomoćnici ministra.

Radom
odjela upravljaju načelnici odjela.

Radom
odjeljka upravlja voditelj odjeljka.

Članak
24.

Zamjenik
ministra, tajnik Ministarstva i pomoćnici ministra odgovorni su za svoj rad
ministru.

Načelnici
odjela u sastavu upravnih organizacija u sastavu Ministarstva odgovorni su za
svoj rad pomoćniku ministra koji upravlja tom upravnom organizacijom, zamjeniku
ministra i ministru.

Načelnici
odjela u Tajništvu odgovorni su za svoj rad tajniku ministarstva i ministru.

Voditelji
odjeljaka odgovorni su za svoj rad načelniku odjela, pomoćniku ministra,
tajniku, zamjeniku ministra i ministru.

Članak
25.

Ovlasti
i odgovornosti državnih službenika i namještenika pobliže će se utvrditi
Pravilnikom o unutarnjem redu Ministarstva znanosti i tehnologije.

V. DRŽAVNI SLUŽBENICI I NAMJEŠTENICI
MINISTARSTVA

Članak
26.

Poslove
i zadatke iz djelokruga Ministarstva zavisno o vrsti, složenosti, stručnoj
spremi i drugim uvjetima obavljaju državni službenici i namještenici,
raspoređeni na položaje i radna mjesta u skladu sa Zakonom o državnim
službenicima i namještenicima (»Narodne novine«, broj 27/2001) i Uredbom o
nazivima radnih mjesta i koeficijentima složenosti poslova u državnoj službi
(»Narodne novine«, broj 37/2001) i propisima donesenim za njegovo izvršenje.

Okvirni broj državnih službenika i
namještenika potrebnih za obavljanje poslova iz djelokruga Ministarstva nalazi
se u tablici koja je sastavni dio ove Uredbe i ne objavljuje se u »Narodnim
novinama«.

VI. SURADNJA S DRUGIM TIJELIMA DRŽAVNE
UPRAVE, TE S PRAVNIM OSOBAMA KOJE IMAJU JAVNE OVLASTI

Članak
27.

Ministarstvo
surađuje s drugim tijelima državne uprave i s pravnim osobama koje imaju javne
ovlasti, a u vezi ostvarivanja stručnih i upravnih poslova iz djelokruga
Ministarstva.

Za
raspravljanje o pojedinim pitanjima iz djelokruga Ministarstva, utvrđivanja
nacrta propisa, davanja stručnih mišljenja i prijedloga o značajnim pitanjima
iz djelokruga Ministarstva, ministar može osnivati radne grupe.

Djelokrug
i način rada radnih grupa utvrđuje se aktom o osnivanju.

VII. PRIJELAZNE I ZAVRŠNE ODREDBE

Članak
28.

Pitanja
od značenja za rad Ministarstva koja nisu uređena Zakonom o državnim
službenicima i namještenicima, Uredbom o načelima za unutarnje ustrojstvo
tijela državne uprave i ovom Uredbom, uredit će se Pravilnikom o unutarnjem
redu, a osobito broj potrebnih državnih službenika i namještenika s naznakom
njihovih osnovnih poslova i zadataka i stručnih uvjeta potrebnih za njihovo
obavljanje, njihove ovlasti i odgovornosti, te druga pitanja od značenja za rad
Ministarstva.

Pravilnik
o unutarnjem redu Ministarstva donijet će ministar znanosti i tehnologije, uz
prethodnu suglasnost ministarstva nadležnog za poslove opće uprave, u roku od
60 dana od dana stupanja na snagu ove Uredbe.

Članak
29.

Danom
stupanja na snagu ove Uredbe prestaje važiti Uredba o unutarnjem ustrojstvu
Ministarstva znanosti i tehnologije (»Narodne novine«, br. 41/2000 i 60/2000).

Članak
30.

Ova
Uredba stupa na snagu danom objave u »Narodnim novinama«.

Klasa:
023-03/01/01/48
Urbroj: 5030104-01-1
Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1199